CELEX: 62019TN0694
Language: lt
Date: 2019-10-09 00:00:00
Title: Byla T-694/19: 2019 m. spalio 9 d. pareikštas ieškinys byloje FI/Komisija

25.11.2019   
            
            
               LT
            
            
               Europos Sąjungos oficialusis leidinys
            
            
               C 399/102
            
         
      2019 m. spalio 9 d. pareikštas ieškinys byloje FI/Komisija
      (Byla T-694/19)
      (2019/C 399/121)
      Proceso kalba: prancūzų
      
         Šalys
      
      
         Ieškovas: FI, atstovaujamas advokato F. Moyse
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. kovo 8 d., balandžio 1 d. ir rugpjūčio 12 d. sprendimus,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį dėl 2019 m. kovo 8 d., balandžio 1 d. ir rugpjūčio 12 d. Komisijos sprendimų, kuriais atsisakoma skirti jam maitintojo netekimo pensiją, ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas Europos Sąjungos pareigūnų tarnybos nuostatų (toliau – PTN) VIII priedo 18–20 straipsnių neteisėtumu grindžiamu prieštaravimu, paremtu vienodo požiūrio ir diskriminacijos dėl amžiaus draudimo principų pažeidimu, bendro gyvenimo ir negalios teisinio ryšio pobūdžiu.
               
            
                  2.
               
               
                  Antrasis ieškinio pagrindas grindžiamas teisės klaida taikant PTN VIII priedo 18–20 straipsnius, nes Komisija turėjo aiškinti šiuos straipsnius taip, kad jie taikomi, kai pora kartu gyveno santuokoje, nesvarbu, ar pora buvo susituokusi, sudariusi partnerystę ar faktiškai gyveno kartu.
               
            
                  3.
               
               
                  Trečiasis ieškinio pagrindas grindžiamas klaidingu sutuoktinio sąvokos aiškinimu atsižvelgiant į maitintojo netekimo pensijai taikomas nuostatas, nes dėl vakarietiškos visuomenės raidos šią sąvoką reikėtų aiškinti plačiai.
               
            
                  4.
               
               
                  Ketvirtasis ieškinio pagrindas grindžiamas akivaizdžia vertinimo klaida, padaryta neatsižvelgus į ypatingą ieškovo situaciją. Šiuo klausimu ieškovas nurodo, pirma, kad gyveno su sutuoktine daugiau nei devyniolika metų, ir, antra, kad santuoka truko keturis metus septynis mėnesius ir aštuonias dienas.